gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl de en sv fr de de gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Alecrín pecha a porta por falta de financiamento
Luns, segunda feira, 26 de setembro de 2022
Ningún dos convenios foi renovado
A Federación de Asociacións Veciñais de Vigo Eduardo Chao cre queeste feito pon de manifesto o "escaso apoio que están a recibir os colectivos que traballan na cidade".
Redacción - 17:00 30/04/2009
Tags: Alecrín Federación de Asociacións Veciñais de Vigo Eduardo Chao feminismo peche
"Unha cidade tan viva a nivel asociativo como Vigo non pode permitir que desapareza nin un só dos colectivos que traballan en beneficio da cidadanía", sinalan dende a Federación de Asociacións Veciñais de Vigo Eduardo Chao, como reacción á noticia de que a asociación feminista Alecrín vai botar o peche, tras 25 anos de traballo, por falta de financiamento.
Pedras no camiño dunha sociedade civil organizada
Segundo a federación veciñal viguesa, nos últimos anos os cidadáns están a asistir ao "debilitamento do tecido asociativo", que supón "a base sobre a que se constrúe calquera sociedade civil organizada". Isto, láianse, é debido, sobre todo, "á hipocrisía que existe" en Vigo, cando, segundo denuncian, por unha banda fálase da importancia do voluntariado e da creación de asociacións na cidade, e polo outro "déixaselles morrer".
Nesta liña, sinalan que a situación é difícil de comprender, a non ser que de transfondo este a pretensión de "crear un voluntariado e asociacionismo dirixidos" o que sería, segundo esta federación veciñal, "atentar contra a natureza mesma deste xeito de participación que é a pluralidade". A seguir, sinalan que lles parece aínda máis grave que ante o "anuncio desesperado dun colectivo que traballa para axudar a un sector tan sensíbel como o das mulleres maltratadas", as autoridade ollen cara outro lado.
O grupo de estudos sobre a condición da Muller Alecrín
Alecrín anunciou formalmente esta cuarta feira o seu peche, xustificada na falta de fondos e de captación de financiamento.
A organización sen ánimo de lucro botou a andar hai 25 anos, e conseguía fondos a través dun convenio co Concello de Vigo, a Deputación de Pontevedra e diversas consellarías. No actual exercicio, nin un só destes convenios foi renovado. O rozamento total de Alecrín chegaba aos 500 mil euros anuais. Neste cuarto de século, as e os voluntarios de Alecrín abriron o primeiro Centro de Información dos Dereitos da Muller en Vigo, xestionaron casas de acollida para mulleres vítimas de violencia en Vigo e Compostela, centros de información para mozos e inmigrantes, e conseguiron pechar varios prostíbulos, e meter os proxenetas no cárcere. Ademais, promoveu unha cátedra de estudos feministas na Universidade de Vigo. Durante todos estes anos, converteuse nun referente na loita feminista no noso país.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto